Document ID: /roh_data/filtered/fineweb-2-filterrobots_roh.jsonl.gz/44952

Il turnier da polo sin il Lai da San Murezzan vegn a cumenzar sco planisà ils 27 da schaner. Suenter temperaturas fitg miaivlas èsi betg stà cler sch'il turnier possia avair lieu.
Facturs per ch'il lai po schelar
Per ina sto la temperatura gia en il november e december esser bassa. Sper la temperatura gioga il vent ina rolla. Al cumenzament da l'enviern dovri bler vent, che maschaida l’aua, uschia ch’il entir lai sa sfradenta. En il schaner e favrer na duess il vent betg pli esser memia ferm, uschè che l’aua n'è adina en moviment e po schelar.
Tenor ils organisaturs haja il glatsch grazia a las temperaturas bassas entant la grossezza necessaria. Ditg han els stuì spetgar sin la lubientscha, e perquai hajan gidonters e gidontras stuì luvrar uss pli svelt ch'usità. Perquai hajan els er stuì transportar material cun il helicopter.
Tar las preparaziuns tutgan la construcziun da la tribuna per aspectaturas e la tenda da VIPs. Ulteriuramain èsi da preparar il plaz da polo ch'è 200 meters lungs e 100 meters lads.